ธรรมรักษ์ สั่งตามล่า3มือบึ้มป่วนใต้
ยะลา- 13 พ.ค.48 ผมสั่งให้ล่าตัวคนร้ายกลุ่มนี้ให้ได้ คาดว่ายังไม่ได้หลบหนีออกนอกพื้นที่ และยังกำชับให้เจ้าหน้าที่เน้นงานด้านการข่าวเป็นพิเศษ เพราะตอนนี้มวลชนในพื้นที่ให้ความร่วมมือกับทางราชการเป็นอย่างดี พล.อ.ธรรมรักษ์ อิศรางกูร ณ อยุธยา รัฐมนตรีว่าการกระทรวงกลาโหม กล่าวระหว่างการเดินทางมาที่จังหวัดยะลา ทั้งนี้ข้อมูลของเจ้าหน้าที่ลงความเห็นว่า กลุ่มคนร้ายที่ก่อเหตุลอบวางระเบิดหลายแห่งในจังหวัดยะลาและสงขลา เมื่อวันที่ 12 พฤษภาคม 2548 เป็นกลุ่มเดียวกับที่ได้ลอบวางระเบิดในพื้นที่ อำเภอหาดใหญ่และ อำเภอเมือง จังหวัดสงขลาเมื่อวันที่ 3 เมษายน2548 พล.อ.ธรรมรักษ์ กล่าวว่า ขณะนี้ตำรวจได้ออกหมายจับกลุ่มบุคคลเหล่านี้แล้ว 3 คน ล้วนมีความชำนาญด้านคอมพิวเตอร์และการประกอบวัตถุระเบิดได้แก่ นายไฟซอล หะยีสะมะแอ หัวหน้าทีมมีหมายจับคดีลอบวางระเบิดที่สนามบินนานาชาติหาดใหญ่ นายซาฮูดิน โต๊ะหามะ อดีตนักศึกษาสาขาวิชาวิทยาศาสตร์สถาบันการศึกษาแห่งหนึ่ง เป็นชาวบ้านบือมัง ต.บือมัง อ.รามัน จ.ยะลา มีหมายจับหลายคดี และ นายอิบราฮีม อดีตนักศึกษาสถาบันการศึกษาแห่งหนึ่ง มีหมายจับคดียิงนักศึกษามหาวิทยาลัยสงขลานครินทร์วิทยาเขตปัตตานี 
ยะลา- 13 พ.ค.48 ผมสั่งให้ล่าตัวคนร้ายกลุ่มนี้ให้ได้ คาดว่ายังไม่ได้หลบหนีออกนอกพื้นที่ และยังกำชับให้เจ้าหน้าที่เน้นงานด้านการข่าวเป็นพิเศษ